Θανάσιμη Καταδίωξη

Το Θανάσιμη Καταδίωξη (πρωτότυπος τίτλος: Collateral Damage) είναι αμερικανική ταινία δράσης του 2002, σε σκηνοθεσία Άντριου Ντέιβις. Το σενάριο γράφτηκε από τους Ντέιβιντ Γκρίφιθς και Ρόναλνδ Ρουζ. Πρωταγωνιστούν οι Άρνολντ Σβαρτσενέγκερ, Ηλίας Κοτέας, Φρανσέσκα Νέρι και Κλιφ Κέρτις. Η πλοκή της ταινίας επικεντρώνεται σε έναν πυροσβέστη, ο οποίος έχασε την οικογένειά του σε τρομοκρατική επίθεση, και προσπαθεί να βρει και να τιμωρήσει ο ίδιος του υπεύθυνους, αφού η δικαιοσύνη δεν μπορεί.

Η ταινία έκανε πρεμιέρα στις 8 Φεβρουαρίου του 2002.  Αρχικά ήταν να κυκλοφορήσει πιο πριν, όμως τα γεγονότα της 11η Σεπτεμβρίου, τροποποίησαν τόσο την ημερομηνία κυκλοφορίας, όσο και μερικές σκηνές τις ταινίες, η οποία έχει σαν θέμα την τρομοκρατία. Στην ταινία, υπήρχε και σκηνή με αεροπειρατεία, στην οποία μάλιστα πρωταγωνιστούσε η Σοφία Βεργκάρα, όμως για ευνόητους λόγους την έκοψαν αυτή τη σκηνή.  Το Ιούλιο του 2002, κυκλοφόρησε και σε DVD.

Πλοκή 
Η ταινία ξεκινά, δείχνοντας την αγαπημένη οικογένεια του θαρραλέου πυροσβέστη Gordon "Gordy" Brewer. Ένα πρωινό, αφήνουν για σημείο συνάντησης μια καφετέρια δίπλα στο Προξενείο της Κολοβμίας, στην Καλιφόρνια. Τότε, καθώς ο Μπρούερ, πάει να παραλάβει τη γυναίκα του και τον μοναχογιό του, εκρήγνυται ένας εκρηκτικός μηχανισμός που είχε τοποθετεί σε μία μηχανή, και 9 άτομα χάνουν τη ζωή τους, μέσα σε αυτά και η οικογένεια του Μπρούερ. Ο καιρός περνούσε, χωρίς να αποδίδεται δικαιοσύνη. Έτσι, αποφασίζει ο ίδιος να πάει στην Κολομβία, που έχουν την έδρα του οι επαναστάτες/τρομοκράτες και να σκοτώσει τον άντρα που τοποθέτησε τη βόμβα.

Με πολλές δυσκολίες καταφέρνει και φτάνει στην Κολομβία, αλλά δεν μπορεί να περάσει στο νησάκι, όπου εδρεύουν οι τρομοκράτες. Κάποια στιγμή όταν τον φυλακίζουν, μαζί με κάτι τρομοκράτες, εκεί βοηθά έναν Καναδό να αποδράσει από μία φωτιά που είχαν βάλει η επαναστάτες, και αυτός ως αντάλλαγμα του δίνει μία κάρτα εργασίας, η οποία θα τον βοηθούσε να περάσει απέναντι στο νησί. Εκεί καταφέρνει να φτιάξει έναν εκρηκτικό μηχανισμό, και τον τοποθετεί έξω από το γραφείο του Κλαούντιο. Όμως, απέξω πέρναγε μία γυναίκα με το παιδί της, τους οποίους τους είχε συναντήσει και νωρίτερα, και στην προσπάθειά τους να τους σώσει προδίδει το σχέδιό του. Κι έτσι συλλαμβάνεται από τους επαναστάτες.

Στο στρατόπεδό τους, η μόνη φιλόξενη παρουσία είναι η γυναίκα που έσωσε, η οποία ήταν η γυναίκα του Κλαούντιο, ο οποίος ήταν ο και ο δολοφόνος της οικογένειάς του. Σε μία επίθεση που δέχεται το στρατόπεδο από Αμερικανούς, σκοτώνονται όλοι εκτός από τη γυναίκα, τον γιο της και τον Μπιούερ. Τότε, εκείνη του λέει ο Κλαούντιο ετοιμάζει κι άλλη επίθεση, στην Ουάσιγκτον αυτή τη φορά. Έτσι, όταν τους βρίσκουν οι Αμερικανοί, δεν τους πειράζουν και τους μεταφέρουν με ασφάλεια στις ΗΠΑ. 

Εκεί αποδεικνύεται ότι η γυναίκα ήταν εξίσου φανατισμένη με τον άντρα της και προσπάθησε να ανατινάξει τον όροφο που βρισκόντουσαν μεταξύ άλλων στελέχη της Κυβέρνησης, του FBI και της CIA, αλλά και ο γιος της. Τους έσωσε όμως ο Μπιούερ, που είχε καταλάβει την αλλόκοτη συμπεριφορά της, πετώντας έξω τον μηχανισμό. Τέλος, οι τρεις τους συναντιούνται στο υπόγειο του κτηρίου που είχε τοποθετεί η βόμβα, και Μπιούερ καταφέρνει και τους σκοτώνει και τους δύο. Η ταινία τελειώνει με τον Μπιούερ να παίρνει τον γιο τους Κλαούντιο, ο οποίος όμως δεν έχει εξ αίματος συγγένεια με κανέναν από τους δύο γονείς.

Διανομή 
 Γκόρντον Μπιουερ (Άρνολντ Σβαρτσενέγκερ), ο πυροσβέστης και κεντρικός ήρωας της ταινίας.
 Πίτερ Μπράνντ (Ηλίας Κοτέας), αρχηγός της CIA στα γραφεία της στην Κολομβία
 Κλαούντιο Περίνι (Κλιφ Κέρτις), ο τρομοκράτης - επαναστάτης, γνωστός με το όνομα Λύκος, και ο χαρακτήρας που σκότωσε την οικογένεια του Μπιούερ, ενώ φαίνεται να ηγείται και το στρατόπεδο των επαναστατών.
 Σελένα Περίνι (Φρανσέσκα Νέρι), η γυναίκα του Κλαούντιο και μυστική συνεργάτης του.
 Σιν Άρμστρονγκ (Τζον Τορτούρο), ένας Καναδός μηχανικός, που βοηθά τον Μπιούερ.
 Φέλιζ Ραμίρες (Τζον Λεγκουιζάμο), υπεύθυνος διακίνησης κοκαΐνης στην εγκατάσταση των επαναστατών

Παραπομπές

Εξωτερικοί σύνδεσμοι 
 
 
 
 

Ταινίες του 2002
Αγγλόφωνες ταινίες
Ισπανόφωνες ταινίες
Αμερικανικές θρίλερ ταινίες δράσης
Ταινίες που αφορούν την εκδίκηση
Ταινίες παραγωγής Warner Bros.
Ταινίες βασισμένες στις Επιθέσεις της 11ης Σεπτεμβρίου 2001
Ταινίες γυρισμένες στο Μεξικό
Ταινίες γυρισμένες στην Ουάσινγκτον, Π.Κ.
Ταινίες γυρισμένες στο Λος Άντζελες